Paula Eva Logares Grinspon

Paula Eva Logares Grinspon (Buenos Aires, Argentina, 1976ko ekainaren 10a) bahitu eta lapurtutako umea da. Azterketa immunogenetikoaren bidez, bere identitatea berreskuratu zuen lehen umea izan zen, 1984ko uztailaren 31n. Bere gurasoek desagertuta jarraitzen dute. Paularen esanetan:«Bide judizialetik itzulitako eta banku genetikoaren datuak dituen lehen biloba naiz. 1984ko ekainean egin nuen "aitona-amona indizea" eta azaroan jada amona biologikoarekin hitz egiten ari nintzen. 1976an jaio nintzen, eta 1978an jaio nintzela idatzi zidaten”, deskribatu eta gogorarazi zuen une horretan "Datu Genetikoen Bankua jada funtzionatzen ari zela.»

 Bizitza 
Paula Eva Logares Argentinako hiriburuan, Buenos Airesen jaio zen 1976an. Monica Sofia Grinspon eta Ernesto Claudio Logares bere gurasoekin batera bahitu zuten, 1978ko maiatzaren 18an, 15:30ak inguruan, Montevideon (Uruguai), Argentinan jazarpen politikotik ihes egin ostean bertan bizi zirenean. Torturatuak izan ziren. Monica haurdun zegoen. Bizirik atera zirenei esker jakin da bikotea San Justoko Ikerketa Brigadan eta "Pozo de Banfield" zentro klandestinoan atxilotuta egon zela. Elsa Pavónen biloba da.

 Nortasuna berreskuratu 
1983an, Ruben Lavallen Buenos Aireseko poliziaren komisariordeak eta Raquel Leiro haren emazteak alaba propio gisa inskribatu zuten neskato bat aurkitu zuen desagertuebn bila zebilen Abuelas taldeak. Bahitu eta hilabetera, senar-emazte horiek Paula alaba gisa inskribatu zuten, haren egoera zibila aldatuz eta, horrela, nortasun faltsu bat ezarriz, jaiotze-data desberdina eta datu filiatorio faltsuak zituen dokumentu apokrifo baten bidez. Mediku-agiri horretan, Paula benetako jaioteguna baino 16 hilabete geroago jaio zela jaso zen, eta, ondorioz, urte eta erdi gutxiagoko bizitza izan balu bezala biziarazi zioten.

Demokraziara itzulita, neskatoaren nortasuna zehazteko aukera emango zuten ikerketak egin ahal izateko ekintza legalak hasi ziren. 1984ko ekainean, adituaren emaitzek Paula Eva Logares zela baieztatu zuten. Justiziak filiazio froga gisa analisi genetikoak erabili zituen lehen kasua izan zen. 1984ko abenduaren 13an bere benetako nortasuna berreskuratu zuen. Amaren aldeko amonak hazi zuen Paula. Gurasoak eta gatibualdian jaio zen neba/arreba desagertuta daude oraindik. 

Paulak hauxe aipatu zuen:Ez gara biktima gisa erregistratuak.

 Datu Genetikoen Banku Nazionalak 
Datu Genetikoen Banku Nazionalak (BNDG), mundu mailan bere motan lehena, azken diktaduran haurtxoen lapurreta sistematikoaren 81 biktima itzultzea ahalbidetu zuen 2022ko ekainerako. Identitate biologikoa birbilobengandik abiatuta ere itzultzen du, bilobak nortzuk ziren jakin gabe hil badira.

 Erreferentziak 

 Kanpo estekak 

Kategoria:Buenosairestarrak
Kategoria:Haur lapurtuak
Kategoria:Haur berreskuratuak